
1 straipsnis. 21 straipsnio 1 dalies pakeitimas ir 2 dalies pripažinimas netekusia galios
1. 21 straipsnio 1 dalyje vietoj skaičiaus „7,7“ įrašyti skaičių „8,5“ ir šią dalį išdėstyti taip:
„1. Alui taikomas 8,5 lito už 1 procentą faktinės alkoholio koncentracijos, išreikštos tūrio procentais, akcizo tarifas, kuris nustatomas už produkto hektolitrą.“
2. 21 straipsnio 2 dalį pripažinti netekusia galios.

2 straipsnis. 22 straipsnio 1 punkto pakeitimas
22 straipsnio 1 punkte vietoj skaičiaus „48“ įrašyti skaičių „53“ ir šį punktą išdėstyti taip:
„1) vynui ir kitiems fermentuotiems gėrimams, kurių faktinė alkoholio koncentracija (kitų fermentuotų gėrimų atveju – gauta tik fermentacijos būdu), išreikšta tūrio procentais, yra ne didesnė kaip 8,5 procento tūrio ir kuriuose fermentuotas gėrimas sudaro 100 procentų tūrio, – 53 litai už produkto hektolitrą;“

3 straipsnis. 23 straipsnio pakeitimas
23 straipsnyje vietoj skaičiaus ir žodžio „180 litų“ įrašyti skaičių ir žodį „198 litai“, vietoj skaičiaus „276“ įrašyti skaičių „304“ ir šį straipsnį išdėstyti taip:
„23 straipsnis. Tarpiniams produktams taikomi akcizo tarifai 
Tarpiniams produktams taikomi tokie akcizo tarifai:
1) tarpiniams produktams, kurių faktinė tūrinė alkoholio koncentracija, išreikšta tūrio procentais, yra ne didesnė kaip 15 procentų tūrio, – 198 litai už produkto hektolitrą;
2) tarpiniams produktams, kurių faktinė tūrinė alkoholio koncentracija, išreikšta tūrio procentais, yra didesnė kaip 15 procentų tūrio, – 304 litai už produkto hektolitrą.“

4 straipsnis. 24 straipsnio 1 dalies pakeitimas
24 straipsnio 1 dalyje vietoj skaičiaus „3840“ įrašyti skaičių „4140“  ir šią dalį išdėstyti taip: 
„1. Etilo alkoholiui taikomas 4140 litų už gryno etilo alkoholio hektolitrą akcizo tarifas.“

5 straipsnis. 28 straipsnio 2 dalies pakeitimas
1. Pakeisti 28 straipsnio 2 dalį ir ją išdėstyti taip:
„2. Cigaretėms taikomas toks akcizo tarifas:
1) specifinis elementas – 95 litai;
2) vertybinis elementas –25 procentai.“
2. Pakeisti 28 straipsnio 2 dalies 1 punktą ir jį išdėstyti taip:
„1) specifinis elementas – 132 litai;“.

6 straipsnis. 33 straipsnio pakeitimas
33 straipsnio 1 punkte vietoj  skaičiaus „1116“ įrašyti skaičių „1500“, 2 punkte vietoj skaičiaus „1454“ įrašyti skaičių „2000“ ir šį straipsnį išdėstyti taip:
„33 straipsnis. Variklių benzinui taikomi akcizo tarifai
Variklių benzinui taikomi tokie akcizų tarifai:
1) bešviniam benzinui – 1500 litų už 1000 litrų produkto;
2)  benzinui,  turinčiam  švino, – 2000 litų už  1000 litrų produkto.“

7 straipsnis. 34 straipsnio pakeitimas
34 straipsnyje vietoj skaičiaus „947“ įrašyti skaičių „1140“ ir šį straipsnį išdėstyti taip:
„34 straipsnis. Žibalui taikomi akcizo tarifai
Žibalui  taikomas 1140 litų už 1000 litrų produkto akcizo tarifas.“

8 straipsnis. 35 straipsnio 1 dalies pakeitimas
35 straipsnio 1 dalyje vietoj skaičiaus „947“ įrašyti skaičių „1140“ ir šią dalį išdėstyti taip:
„1. Gazoliams taikomas 1140 litų už 1000 litrų produkto akcizo tarifas, jeigu šiame straipsnyje nenustatyta kitaip.“

9 straipsnis. 37 straipsnio pakeitimas
37 straipsnyje vietoj skaičiaus „432“ įrašyti skaičių „1050 ir šį straipsnį išdėstyti taip:
„37 straipsnis. Naftos dujoms ir dujiniams angliavandeniliams (išskyrus gamtines dujas) taikomi akcizo tarifai
Naftos dujoms ir dujiniams angliavandeniliams (išskyrus gamtines dujas) taikomas 1050 litų už toną produkto akcizo tarifas.“

10 straipsnis. Įstatymo įsigaliojimas
1. Šis įstatymas, išskyrus 5 straipsnį, įsigalioja 2009 m. sausio 1 d.
2. Šio įstatymo 5 straipsnio 1 dalis įsigalioja 2009 m. kovo 1 d.
3. Šio įstatymo 5 straipsnio 2 dalis įsigalioja 2009 m. rugsėjo 1 d.

